অসম চৰকাৰ, শিক্ষা বিভাগৰ উল্লেখনীয় পদক্ষেপ 'প্লেডজ ফৰ লাইফ'ত অসমৰ ৩৩ খন জিলাৰ ব্লক আৰু পঞ্চায়ত পৰ্যায়ৰ ছাত্ৰ-ছাত্ৰীসকলক ১ ডিচেম্বৰ, ২০১৮ত অংগীকাৰবদ্ধ কৰোৱা হ'ব। এই পদক্ষেপ অসম চৰকাৰৰ শিক্ষা বিভাগে সম্বন্ধ হেল্থ ফাউণ্ডেশ্যন, আছাম কেন্সাৰ কেয়াৰ ফাউণ্ডেশ্যন, টাটা ট্ৰাষ্ট, কাছাৰ কেন্সাৰকেয়াৰ হাস্পতাল, ৰটাৰী ক্লাৱ আৰু ইণ্ডিয়ান ডেন্টেল এছ'চিয়েশ্যনৰ সহযোগত গ্ৰহণ কৰিছে।
সম্বন্ধ হেল্থ ফাউণ্ডেশ্যনে এক এণ্ড্ৰইড এপ্লিকেচন 'প্লেডজ ফৰ লাইফ' গঠন কৰিছে। বিদ্যালয়সমূহে এটা ভিডিঅ' ডাউনলোড কৰিব য'ত দেখুওৱা হৈছে কিদৰে ধঁপাতৰ দ্বাৰা এজন লোকৰ জীৱন আৰু তেওঁৰ পৰিয়ালৰ ক্ষতি সাধন হয়। এই ভিডিঅ'ৰ জৰিয়তে শিক্ষাৰ্থীসকলক ধঁপাত সেৱনৰ ফলত হোৱা ক্ষতিসমূহ জনোৱাৰ পিছত তেওঁলোকক অংগীকাৰবদ্ধ কৰা হ'ব। বিদ্যালয়সমূহে এণ্ড্ৰইড এপ্লিকেচন 'প্লেডজ ফৰ লাইফ'ত এই অনুষ্ঠানৰ অন্তত একপি ফটোগ্ৰাফ সহ অংগীকাৰ গ্ৰহণ কৰা ছাত্ৰ-ছাত্ৰীৰ সংখ্যা অন্তৰ্ভুক্ত কৰিব লাগিব।
উল্লেখযোগ্য যে ধঁপাত সেৱনৰ ফলত ভাৰতত প্ৰত্যেক বছৰে ১৩.৫ লাখতকৈ অধিক লোকৰ জীৱন নাশ হয়। আনহাতে, অসমত ধঁপাত সেৱনৰ ফলত মৃত্য়ু হোৱা লোকৰ সংখ্যা ভাৰতৰ ভিতৰত ২৮.৬% আৰু এনে লোকৰ প্ৰায় আধা অংশৰ বয়স ১৫ বছৰতকৈ অধিক।
ইপিনে, গ্লবেল এডাল্ট টবাক' চাৰ্ভে ২০১৭ (GATS)ৰ মতে অসমত এক কোটিৰো অধিক ধঁপাত সেৱনকাৰী আছে যাৰ ভিতৰত ১৩.৩ লাখ লোকে ধুমপান কৰে, ১৮.৮ লাখ লোকে বিড়ি সেৱন কৰে আৰু ৯১ লাখ লোকে ধোঁৱাবিহীন ধঁপাত সেৱন কৰে। তদুপৰি, অসমত ৬২.৯% পুৰুষ, ৩২.৯% মহিলা আৰু ৪৮.২% সকলো প্ৰাপ্তবয়স্ক (১৫ বছৰৰ উৰ্দ্ধৰ) লোকে ধোঁৱাযুক্ত বা ধোঁৱাবিহীন ধঁপাত সেৱন কৰে। তথ্য অনুসৰি ২৫.৩% পুৰুষ, ০.৮% মহিলা আৰু ১৩.৩% প্ৰাপ্তবয়স্ক লোকে ধুমপান কৰে, আনহাতে ৫০.৫% পুৰুষ, ৩২.৫% মহিলা আৰু ৪১.৭% প্ৰাপ্তবয়স্ক লোকে ধোঁৱাবিহীন ধঁপাত সেৱন কৰে।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
